Chanson

Chanson ta e palabra franses pa kansion. Pero kombiná ku e adhetivo française e ta para pa un género musikal kompletu ku partikularidatnan propio di e tipo di ekspreshon musikal aki, konosí den e kampo kultural di habla franses. E género chanson française ta saka inspirashon for di literatura klásiko den idioma franses (partikularmente for di poesía). E género aki ta wòrdu karakterisá tambe dor di un deseo di resistensia lingwístiko i kultural ku un forma di dominashon ekonómiko, lingwístiko i estétiko.

E ekspreshon chanson française ta para desde 1945 pa un género musikal den kua e idioma franses ta worde usá, hasiendo referensia na maestronan di literatura i poesía franses i tambe diferensiando su mes den e forma aki for di géneronan dominante den e industria musikal anglo-sahon.


Category:Músika